钦定古今图书集成/历象汇编/岁功典/第102卷 > 《释名》 > 释天
## 钦定古今图书集成/历象汇编/岁功典/第102卷 > 《释名》 > 释天

子，孳也。阳气始萌，孳生于下也。于《易》为坎。坎，险也。
丑，纽也。寒气自屈纽也。于《易》为艮，艮，限也。时未可听
物生，限止之也。

卯，冒也，载冒土而出也。于《易》为“震”，二月之时，雷始震
也。

《辰》，伸也，物皆伸舒而出也。

巳，已也，阳气毕布巳也。于《易》为“巽。”巽，散也，物皆生布
散也。

午，仵也，阴气从下上与阳相仵逆也。于《易》为“离”，离，丽
也，物皆附丽，阳气以茂也。

未昧也。“日中则昃”，向幽昧也。

申，身也。物皆成其身体，各申束之，使备成也。

酉，秀也。秀者，物皆成也。于《易》为“兑。”兑，悦也。物得备足，
皆喜悦也。

“戌”，恤也。物当收敛矜恤之也，亦言“脱也”落也。

亥，核也，收藏百物。核取其好恶真伪也。亦言物成皆
坚核也。

《甲》，孚也。万物解孚，甲而生也。

“乙”，轧也，自抽轧而出也。

《丙》，炳也。物生炳然，皆著见也。

丁，壮也。物体皆丁壮也。

《戊》，茂也。物皆茂盛也。

己，纪也。皆有定形，可纪识也。

庚，犹更也。庚，坚强貌也。

辛，新也。物初新者，皆收成也。

《壬》，妊也。阴阳交物，怀妊也，至子而萌也。

癸，揆也。揆度而生，乃出之也。